Σήμερα, η adidas αποτελεί ένα από τα κορυφαία αθλητικά brands και όχι άδικα! Πως ξεκίνησαν όμως όλα; Η adidas ιδρύθηκε την 1η Ιουλίου 1924, όταν ο Άντολφ Ντάσλερ και ο αδελφός του Ρούντολφ αποφάσισαν να ξεκινήσουν μία επιχείρηση αθλητικών παπουτσιών, την Dassler Brothers Shoe Factory. Το 1949, μετονομάστηκε σε adidas και ξεκίνησε να χορηγεί αθλητικά παπούτσια σε αθλητές των ολυμπιακών αγώνων. Στη δεκαετία του 70, η εταιρία εκτοξεύτηκε με την Stan Smith συλλογή να γράφει ιστορία έως και σήμερα. Με το θάνατο του Άντι Ντάσλερ, του ιδρυτή της, η εταιρεία πέρασε μία δύσκολη περίοδο, κινδυνεύοντας με χρεωκοπία το 1987, αλλά κατάφερε με συνεχείς καινοτομίες να επιστρέψει στην κορυφή. Ως και τις μέρες μας έχει λανσάρει θρυλικά μοντέλα όπως το Stan Smith, το Superstrar, το Gazelle και το Ultraboost πράγμα που κάνει την adidas No.1 βιομηχανία παραγωγής αθλητικών & lifestyle ρούχων, παπουτσιών και αξεσουάρ στην Ευρώπη.